

***MUNKATERV***

* a 2018. év munkájának értékelése
* a 2018. év statisztikai mutatói
* a 2019. év munkaterve

**Általános visszatekintés 2018. évre**

**Ebben az évben működésünk alap feltételrendszere, elhelyezésünk nem változott. Sok műsoron tartott előadásunkba kellett új szereplőket beállítani, s ezzel egyidejűleg „összerázni”az átalakuló társulatot.**

**A pénzügyi egyensúlyt sikerült fenntartanunk, a minimális bevételkiesés ellenére is, amely az Áfa visszatérítésből adódott.**

**Szakmai elismertségünk továbbra is magas.**

**A működés tárgyi feltételei**

Ebben a tárgykörben a tavalyi anyagból idéznék: „Infrastrukturális feltételeink egyre romlóbbak, és egyre jobban érezzük ennek lélekölő hatását. Illemhelyek nem működnek hónapokon keresztül, olykor csatornaszag tölti be az épületet, színészeink nem tudnak tisztességgel lefürödni próbák és előadások után. Az épülethez tartozó gépészeti-, színpadi felszerelések elavultak, elhanyagoltak, balesetveszélyesek. Ezen a téren újra és újra a jövőkép-nélküliség tart fényes lámpást elénk.” Beruházásra, fejlesztésre nem került sor. Az önkormányzat kérésére kidolgoztunk egy elhelyezési tervet az egyetem Berzsenyi téri épületének első emeletére és a volt dokumentációs központ belsikátori részére, de előrelépés nem történt.

1. **A működés törvényi feltételei, a fenntartó által ránk rótt feladatok**

Az Előadó-művészeti Törvény előírásaiból adódó feladatainkat határidőre teljesítettük.

A fenntartó által előírt feladatokat elvégeztük.

Az év során a Gazdasági Ellátó Szervezettel való munkakapcsolatunkban változás történt. Sokkal kiegyensúlyozottabb lett az együttműködés, ami biztató a jövőre tekintettel. Igaz, ez az összehangolódás nem jelent kisebb feladatokat az intézményre nézvést.

**Pénzügyi feltételek**

Állami támogatásunk növekedett (+600e.-Ft), igaz ez a növekedés el is olvadt az önkormányzati költségvetési rezsón. A városi költségvetésben elvi síkon 2.000e-Ft támogatási többletnek kellett volna megjelennie létszámbővítés okán, de ez a többlet elfogyott mire véglegesedett a költségvetés.

A színházi előadások létrehozását segítő pályázatokon összesen 4.000.e.-Ft támogatást nyertünk. A társasági adóhoz kapcsolódó támogatások terén ismét sikert hozott az esztendő: 13.167.268.-Ft-ot kaptunk.

Bevételi tervünket alulteljesítettük 575e forinttal, melynek oka az Áfa visszatérítés felültervezése volt. A szakmai tevékenységhez kapcsolódó mutatóink rendben voltak.

1. **Műsorszolgáltatás**

Bérleti rendszerünk – őszi, tavaszi sorozat - változatlan volt, s a jövőben sem kívánunk ezen változtatni. 10 féle bérletsorozatot működtettünk: őszi és tavaszi óvodás ill. kisiskolás Mesebolt bérlet, a 2017/18-as évadra szóló Oladi Meseszínház bérlet, Kamasz Bérlet Vasi Mesebérlet, 2018/19-es évadra szóló Oladi Meseszínház Bérlet, Kamasz Bérlet, Vasi Mesebérlet.

Ebben az esztendőben többet játszottunk Szombathelyen. Előadásaink száma: 241 (+46). Ebből a bérletes előadások száma 163 (+45), pöttöm színházi előadások száma 20 (+7), az iskolákban tartott osztályterem-színházi előadások ill. foglalkoztató játékok száma 42 (+9).

Vidéki (megyei) tájelőadásaink továbbra is meghatározóak, számuk jelentősen növekedett: 84 ea. (+30). Ebből a Berzsenyi Könyvtárral közös kistelepülési előadássorozatunk a korábbi évinél is kisebb arányú, már csak 10 előadást jelentett. Az emelkedés főként a bérletsorozatban szereplő osztályterem-színházi előadásoknak köszönhető (21ea.).

Megyén kívüli és külföldi előadásaink bevétele továbbra is jelentős, ezeknek az előadásoknak a száma továbbra is magas (30 előadás), de kisebb az előző évinél (-15). Ennek oka, hogy jelentősen csökkent a külföldi előadások száma, mert a komárnói Jókai Színházzal tervezett együttműködés az NKA pályázati döntésének csúszása miatt nem valósult meg.

Hétvégi előadásaink látogatottsága hullámzó: gyakran kicsinek bizonyul a kamaraterem, de -ritkán- előfordultak kisebb nézőszámú hétvégék is (35 előadás). Komoly problémát jelent, hogy egyre többen nem mondják le a megrendelt jegyeket, ha valami miatt mégsem tudnak eljönni az előadásra; így gyakran előfordul, hogy visszautasítunk rendeléseket a teltházasnak vélt előadásokra, aztán a nézőtér még sincs tele.

Előadásszámunk 2018-ban 360, s 29.200 fő a nézőszámunk. Az előadások száma jelentősen növekedett (+56) , de a nézőszám csökkent (-3.066), de a színház méretéhez, a társulat létszámához képest még mindig magas. A csökkenés oka, hogy nagyobb volt az osztályterem-színházi előadások száma, s kevesebb alkalommal játszottuk nagyszínházi produkcióinkat.

1. **Társulatépítés, személyi feltételek, előadások**

Elkezdődött egy új, 5–7 évig arculatot meghatározó csapat felépítése. Az elkövetkezendő időszak legfontosabb feladata ez az építkezés. Ennek során a Griff Bábszínháztól szerződtettük Kosznovszky Márton bábszínészt.

Az előző évben hozzánk szerződött új tagokkal együtt a társulat kiegyensúlyozott teljesítményre képes. Az esetleges szerepkörök jól lefedhetőek voltak.

Régi-új gazdasági munkatársunk, produkciós vezetőnk sziszifuszi munkával birkózott meg napról napra.

Az intézményben továbbra is jellemző, hogy egy dolgozó több, más színházakban önálló munkakört kell, hogy ellásson.

A társulat továbbra is erőn felül teljesített.

Nagyon hiányzik a háttérmunkákból a kulturális közfoglalkoztatott létszám, ami az elmúlt években nagy segítség volt számunkra.

**Bemutatók**

**Lázár Ervin: A hazudós egér**

Rendező-dramaturg: Veres András

Tervező: Rumi Zsófia

Zeneszerző: Darvas Benedek

Szereplők: Kőmíves Csongor, Varga Bori

A bemutató időpontja: 2018. február 18.

**Eric-Emmanuel Schmitt: Oszkár és Rózsa mami**

**Osztályterem-színházi előadás**

Tervezte: Lázár Helga

Dramaturg: Hárs Anna

Zeneszerző: Kiss Dávid

Drámapedagógiai szakértő: Romankovics Edit

Rendezte: Csató Kata

Szereplők: Kófity Annamária mv., Fritz Attila

A bemutató időpontja: 2018. február 19.

**A császár új ruhája**

Tervező: Árvai György, Szűcs Edit

Zeneszerző: Sáry Bánk

Andersen meséje nyomán írta: Parti Nagy Lajos

Rendező: Somogyi Tamás

Játssza: Császár Erika, Kovács Bálint, Gelányi Bence mv., Gyurkovics Zsófia, Fritz Attila, Janicsek Péter mv., Rajnoha Milán Norbert mv.

A bemutató időpontja: 2018. május 13.

**Estimese**

A Mesebolt Bábszínház és a Kőszegi Várszínház közös előadása

írta: Peer Krisztián, Janicsek Péter

zeneszerző: Tóth Andor

animáció: Besnyő Dániel, Maruscsák Dávid, Szujó Alexandra

rendező: Janicsek Péter

szereplők: Fritz Attila, Kőmíves Csongor, Varga Bori

Kőszegi bemutató: 2018. július 2.

Szombathelyi bemutató: 2018. szeptember 9.

**Michael Ende: Ármányos puncspancs**

Lázár Magda fordításának felhasználásával bábszínpadra alkalmazta, dramaturg: Gimesi Dóra

zene: Kiss Dávid

tervező: Grosschmid Erik

rendező: Kovács Géza

szereplők: Császár Erika/Gyurkovics Zsófia, Fritz Attila, Kosznovszky Márton, Kovács Bálint, Kőmíves Csongor

A bemutató időpontja: 2018. október 14.

**H.C. Andersen-Kolozsi Angéla: Pöttöm Panna**

A Mesebolt Bábszínház és a Griff Bábszínház közös előadása

Andersen meséje alapján írta: Kolozsi Angéla

tervező: Sabina Sinko

zeneszerző: Gyulai Csaba

rendező: Veres András

szereplők: Kovács Bálint, Varga Bori

A bemutató időpontja: 2018. november 18.

**Josef Čapek: Történetek a Kutyusról meg a Cicusról**

Bábszínpadra alkalmazta: Szász Ilona

Tervező: Trifusz Péter

Zeneszerző: Kiss Dávid

Rendező: Kovács Géza

Szereplők: Császár Erika, Kosznovszky Márton

Zenei közreműködő: Kiss Dávid

A bemutató időpontja: 2018. november 25.

**KÖRHINTA - pöttöm színházi előadás**

Rendező: H. Nagy Katalin

Tervező: Trifusz Péter

Zene: Kiss Dávid

Szereplők: Fritz Attila, Gyurkovics Zsófia, Kőmíves Csongor

A bemutató időpontja: 2018. december 16.

**Műsoron tartott előadások:**

Kormos István: Vackor az óvodában

Vitéz László – Az elásott kincs

Baltasar espinosa utolsó üdülése és üdvözülése – passiójáték

Kormos István: Az égigérő fa

Galuska László Pál: Szent Márton köpenye

Vásártér

Jill Tomlinson: A földimalac, aki semmiben sem volt biztos

Ágoston, avagy egér a felhők között

Jevgenyij Svarc: Az elvarázsolt testvérek

Batu tá kalandjai

Dániel András: Kicsibácsi és Kicsinéni (meg az Imikém

Urbán Gyula: Minden egér szereti a sajtot

Papírvarázs – pöttöm színházi előadás

Václav Čtvrtek: Rumcájsz

Tamás Könyve – osztályterem-színházi előadás középiskolásoknak

Hétvégi matiné és bérletes kínálatunkat vendégelőadásokkal színesítettük. Összesen 5 társulatot láttunk vendégül. Ők 10 előadást tartottak.

Új kapcsolatot is kialakítottunk. Október 8-án vendégünk volt a varsói **Tearte Baj**. Európai turnéjuk részeként, egyetlen magyarországi helyszínként nálunk mutatták be két alkalommal a „Ha nem meséled el, ki tud róla” című, 14-18 éveseknek szóló előadásukat. A vendégjáték az Európai Unió támogatásával valósult meg, nem nekünk kellett finanszírozni. A szombathelyi fiatalok számára az előadáso megtekintése ingyenes volt.

1. **Kiemelkedő vendégjátékok, fesztiválok**

**Vendégjátékok**

Sajnos bemutatószámunk, városi előadás kötelezettségeink, próba kötelezettségeink továbbra is nagyon megritkítják ezeket az alkalmakat. Nehéz kötelezettséget vállalni, tervezni egy-egy vendégjáték kapcsán, mert akkor itthon maradunk el a teljesítéssel. Ennek ellenére, ezen a területen is kiemelkedően sikeres volt a társulat. Fontos eredmény, hogy sikerült több újabb, európai fővárosban működő magyar intézettel kialakítani a kapcsolatot, és vendégjátékokat szervezni (Prága, Brüsszel, Luxembourg)

január 4-5. Baja – Tamás könyve 4 előadás

január 18-19. vasvári gyermekszínházi bérlet – Minden egér szereti a sajtot 2 ea.

január 27. Jurányi Inkubátorház, Budapest – Kicsibácsi és Kicsinéni (meg az Imikém) – 1 ea.

február 12. Kultúrkúria, Budapest – Papírvarázs 2 ea.

március 18. Vitéz László (Az elásott kincs) - Kecskemét

március 19-20. tatabányai gyermekszínházi bérlet – Az elvarázsolt testvérek 3 ea.

március 29. Balatasar Espinosa utolsó üdülése és üdvözülése - Sopron

április 24-25. Budapest Bábszínház, Budapest - Az elvarázsolt testvérek 3 ea.

május 27. A hazudós egér – Városi Gyereknap

június 21. Balatasar Espinosa utolsó üdülése és üdvözülése – a Székesegyház előtti tér

július 2-3. Estimese – Kőszegi Várszínház

július 14. Az égigérő fa – Bábparádé, Hottó

július 19. Az égigérő fa – Gyógy-Bor Napok, Bük

július 21. Az égigérő fa – Bartók Szeminárium, családi nap

november 4. A hazudós egér – Veszprém

november 5. A hazudós egér – Prága

december 4. A hazudós egér – Luxembourg

december 5. A hazudós egér – Brüsszel

Kiemelkedő volt a Kőszegi Várszínházzal és a Pro Kultúra Sopron Nkft-vel szorosabbá váló kapcsolat. Kőszegen 11, Sopronban 6 előadást tartottunk.

Kőszeg:

január 3-4. Tamás Könyve 4ea.

április 28. Batu-tá kalandjai

június 11. Papírvarázs

július 2-3. Estimese 2ea.

december 10-11. Rumcájsz 3ea.

Sopron:

január 13. Ágoston, avagy egér a felhők között

március 27. Papírvarázs 2ea.

március 29. Baltasar Espinosa…

április 14. Ágoston, avagy egér a felhők között

november 11. Batu-tá kalandjai

**Hazai fesztiválok**

április 7. DESZKA Fesztivál, Debrecen - Kicsibácsi és Kicsinéni (meg az Imikém)

április 11. IX. Kaposvári ASSITEJ Gyermek és Ifjúsági Színházi Biennálé - Kicsibácsi és Kicsinéni (meg az Imikém);A zöldszakállú király

szeptember 8. Kolibri Fesztivál, Budapest – A hazudós egér

október 5. Magyarországi Bábszínházak XIV. Találkozója - - A császár új ruhája

**Nemzetközi Fesztiválok:**

május 26. Lurkó Fesztivál - Nemzetközi Gyermek- és Ifjúsági Színházi Találkozó – Csíkszereda, Románia - Vitéz László (Az elásott kincs)

október 20. Katowice for children – XII. Nemzetközi Bábszínházi Fesztivál – Batu-tá kalandjai - Katowice város polgármesterének különdíja a bábművészet tradícióinak megőrzéséért, a hagyományos bábjáték eszközeivel kortárs problémák megfogalmazásáért

+ workshop gyerekeknek

**Díjak:**

IX. Kaposvári ASSITEJ Gyermek és Ifjúsági Színházi Biennálé:

**KOVÁCS ILDIKÓ-DÍJ** - a legjobb gyerekelőadás rendezőjének (Szenteczki Zita - Kicsibácsi és Kicsinéni (meg az Imikém))

**KOÓS IVÁN-DÍJ** - gyerekszínházi előadás kiemelkedő alkotói teljesítményéért (Grosschmid Erik - az előadást kiteljesítő látványvilágért - A zöldszakállú király

**Színházi Kritikusok Díja- jelölés** – szept 20. - A Kicsibácsi és Kicsinéni (meg az Imikém) egyike lett a három legjobb gyerekelőadásnak

1. **Helyi együttműködések, partnerkapcsolatok**

**Szervezés**

A kapcsolattartási metódusunkat évekkel ezelőtt alakítottuk ki. Alapjai változatlanok, de igyekszünk mindig újabb és újabb elemekkel gazdagítani.

Színészeink az évad végén ebben az esztendőben is mini-előadásokkal mentek ki az intézményekbe, s egy-egy őszi bemutató meséjéhez kapcsolódó játékot mutattak be. Nagy sikere volt ezeknek a prezentációknak, de hatása a bérletvásárlók számának növekedésére nem volt. A pedagógusok továbbra is sok esetben a bérletes előadásokban is ugyanazokat az improvizatív formákat várták vissza, melyekkel az évad végén találkoztak. Szombathelyi óvodákban és iskolákban (18 helyszínen) összesen 80 foglalkozást tartottunk kb. 2000 gyermeknek. A színészeket minden esetben egy szervezőnk kísérte, aki tájékoztatást adott kínálatunkról.

A 2017 őszén bevezetett a vidéki bérletes előadássorozat jól működött: 3 előadásból álló sorozatot játszottunk 9 helyszínen. Az előadásokon rendszeres volt a jegyvásárlás is. Összességében (bérletes és jegyes együtt) ez nézőszám növekedést jelent. Ezzel a bérleti formával esélyt adtunk a vidéki településen élő gyermekek számára, hogy saját környezetükben, buszozás nélkül találkozhassanak a bábszínház előadásaival.

Továbbra is szomorúan tapasztaljuk a középiskolák érdektelenségét. Nagyon kevés egyedi előadást sikerült szerveznünk.

Oladi bérletünket továbbvittük, de a létszám harmadára csökkent.

Kamasz bérletünk is megjelent az őszi ajánlatunkban, a létszám változatlanul nagyon alacsony. A 2017/18-as évadhoz képest harmadával csökkent.

Egyre nagyobb problémát jelent a városban a gyermekcsoportokat megcélzó kulturális programok túlkínálata, a társintézmények programjainak számunkra vállalhatatlan alacsony ára, a gyerekek és pedagógusok leterheltsége, az óvodákban-iskolákban megjelenő haknibrigádok ill. amatőrök térhódítása. Sokszor még mindig nehézség, hogy a pedagógusok egy részének elvárásai, igényei nem találkoznak a mi törekvéseinkkel: csak a felhőtlen szórakoztatás az elvárás. Kényelmi szempontok is egyre inkább befolyásolják a bérletvásárlást. Két szempontból is: egyrészt nem akarnak kimozdulni az iskolákból-óvodákból, másrészt – különösen kamaratermünkben – nálunk sem ideálisak a nézőfogadás feltételei.

2018-ban az előző évihez képest összességében nem csökkent számottevően az előadásainkat valamilyen bérlettel látogatók száma (-90 fő), de ennek elérése a korábbiaknál nagyobb erőfeszítéseket igényelt.

Tavasszal két új lehetőséget kínáltunk óvodás és iskolás csoportoknak. Május 22-e és június 1-e között Gyereknap a Meseboltban, június 4-8. ill. 11-15. között Vakáció a Meseboltban címmel hirdettünk meg programot. A produkcióhoz foglalkozás kapcsolódott, melyen a kulisszák mögé is bepillanthattak a gyerekek ill. a „bábsimogató” révén megismerkedhettek sokféle bábbal, bábtechnikával.

Meghirdettük azt is, hogy az intézmények gyermeknapi vagy tanév végi rendezvényein szabadtéren vagy az iskola-óvoda egy termében is bemutatjuk, akár 40-50 gyereknek is előadásainkat úgy, hogy a nézőknek csak a matinéinkon szokásos belépőjegyeket kell megvásárolniuk. Ez utóbbira nem volt jelentkező, a gyereknaphoz kapcsolódóan egy osztály látogatott el hozzánk.

A Szombathelyi Tankerületi Központtal együttműködve a szünidő első heteiben a Vépen ill. a szombathelyi Zrínyi Ilona Általános Iskolában szervezett Erzsébet-tábor résztvevői láthatták egy-egy produkciónkat.

A szervező munkában jelentős volt az elektronikus formában és levélben kiküldött anyagok száma, s a telefonos megkeresések, ill. a személyes találkozások száma is magasabb lett. Az eredmény felemás: sikerült néhány új partnert találnunk, de többször szembekerültünk elutasító magatartással is. Sokszor éreztük, hogy a kínálatunk növekedése már terhet jelent, nem tudnak ill. akarnak már energiát fordítani a plusz szervezésre.

Facebook-csoportjainkat egész évben működtettük. Az óvodapedagógusoknak, az általános iskola alsó ill. felső tagozatában vagy a középiskolákban tanító pedagógusoknak külön, az eddigieknél nagyobb rendszerességgel juttattuk el a speciálisan nekik szóló ajánlatokat, az őket érintő információkat.

A bérletes előadásokról továbbra is részletes ismertetőt küldtünk, amely megkönnyíthette a gyerekek felkészítését, s pedagógus végzettségű munkatársaink minden alkalommal összeállítanak egy szempontrendszert, mely segíthette a látott előadás feldolgozását, felhívva a figyelmet a tananyaghoz való kapcsolódási pontokra ill. a színházi-bábszínházi jellegzetességekre is.

**A műsorszolgáltatással kapcsolatos tervek teljesülése**

Helyi rendezvények

A város hagyományos nagyrendezvényein – ha tehettük és ha igény volt rá - továbbra is jelen voltunk.

* Városi gyereknapon A hazudós egér című előadásunkat mutattuk be.
* A Savaria Történelmi Karnevál szervezői az előzetes egyeztetések ellenére lemondták meghívásunkat, nem kértek tőlünk előadást.
* A szeptember 2-ra, a Főtérre tervezett Hang-Tér-Kép című évadnyitónk a kedvezőtlen időjárás miatt ismét elmaradt.

Bölcsődei sorozat

Ebben az esztendőben is elvittük pöttöm színházi előadásainkat szombathelyi bölcsődékbe ( Papírvarázs- 9 ea., Körhinta – 7 ea. )

Bérletes szervezés

A helyi bérletes létszám növelése nem sikerült, A Vasi Mesebérlet létszámát sikerült megőrizni. A Kamasz- és az Oladi Bérlet létszáma visszaesett. Minden erőfeszítésünk sikertelen volt.

Osztályterem-színház

Osztálytermi előadásaink száma jelentősen növekedett. Ezeket a pedagógusok többsége kedvezően fogadta, örültek az új formának, a feldolgozott témáknak, a látott előadásnak és a hozzájuk kapcsolódó foglalkozásnak, annak, hogy helybe megyünk. Több intézményben problémát jelentett a tanterem biztosítása, egyik előadás (Oszkár és Rózsa mami) esetében a téma „komolysága”, a pedagógusoktól várt helyi koordináció, az előadások előkészítésében ill. feldolgozásában a pedagógusokra háruló feladat. Ezeknek az előadásoknak az Előkészítése, lebonyolítása, koordinálása számunkra is jelentős többletfeladatot jelentett.

Megyén kívüli előadások, vendégjátékok.

A Magyarország más megyéiben tartott előadásaink száma az intenzív szervezőmunkának köszönhetően 30-ról 37-re növekedett. Nehéz, sok kudarccal járó feladat volt. Bekerültünk több település bérletsorozatába. Különösen fontosak voltak a budapesti és a bajai vendégjátékok

Szabadtéri előadások

Néhány ilyen előadást sikerült megvalósítanunk. Ezek közül talán a legfontosabb, júniusban a Székesegyház előtti téren a passiónk bemutatása volt. Emlékezetes még a Hottói Bábparádén, a büki Gyógy-Bor Napokon, Pápa nyári ill. Sopron tavaszi szabadtéri színházi programjában, a Bartók Szeminárium Családi napján a Gayer- parkban vagy a budapesti Jókai téren tartott előadás.

A nyári hónapokban a szabadságok kiadásának kényszere jelentett gátat. Ez nem is fog változni. Az évadszünetben tartott előadásokat nem tehetjük kötelezővé. Ezért a szabadtéri előadások további jelentős növekedése nem realitás.

Könyvtári sorozat

Folytattuk a Könyvtárral közös kistelepülési előadássorozatunkat. A koordinálásba külső szervezőt is bevonunk. Erre szükség is volt, hiszen a településekkel a teljes egyeztetést most is nekünk kellett elvégezni. Nehézséget jelentett, hogy csak több hónap után derült ki, mely településekkel vehetjük fel a kapcsolatot, hol tartható bábszínházi előadás. Sajnos a néhány évvel ezelőtti 40 helyett csak 10 ilyen előadás lebonyolítására kaptunk lehetőséget.

A Ziránó Színház vendégjátéka

A Ziránó Színházzal koprodukcióban életre hívott előadás lejátszása két részletben történt: januárban ill. május-júniusban. Az előadásszám nagyobb volt a tervezettnél (22 helyett 30), s a helyi bérlet mellett matinét is játszottak, s Jánosházán és Sopronban is bemutatták az előadást a mi szervezésünkben.

**Karitatív tevékenység**

A bábszínház továbbra is nagyon fontosnak gondolja a karitatív tevékenységet.

A Magyar Máltai Szeretetszolgálattal együttműködve idén is szerveztünk élelmiszer-gyűjtő akciót, közreműködtünk rendezvényeiken.

Továbbra is ingyenesen látogathattak előadásainkra a gencsapáti gyermekotthon lakói s a Vas Megyei TEGYESZ szombathelyi gyermekvédelmi intézetében, s nevelőszülőknél élő gyerekek is.

.

Márciusban személyes konzultációt folytattunk az újonnan létrejött szombathelyi Áldozatsegítő Központ vezetőjével. A megbeszélés során arra jutottunk, hogy középtávú prevenciós program kidolgozásában együttműködésre kerülhet sor a két szervezet között. Májusban újabb egyeztetésen vettünk részt , melyen Igazságügyi Minisztérium Projekttámogatási osztályának vezetője ill. az áldozatsegítéssel foglalkozó szervezetek helyi szakemberei is ott voltak. A program kidolgozása elkezdődött.

**Helyi alkotók**

Ebben az esztendőben is zene-, drámapedagógia és képzőművészet terén építettünk helyi szakemberek és alkotók munkájára. Ők folyamatosan részt vesznek előadásaink létrehozásában, szinten tartásában, a társulat kondicionálásában.

Helyi alkotók 2017-ben:

Trifusz Péter tervező (plakátgrafikák, Történetek a Kutyusról meg a cicusról, Körhinta)

H. Nagy Katalin rendező (Körhinta)

Kiss Dávid zeneszerző (Történetek a Kutyusról meg a cicusról, Ármányos puncspancs, Oszkár és Rózsa mami)

Kovács Géza rendező (Ármányos puncspancs)

Maronics Ferenc korrepetitor

**Drámapedagógiai foglalkozások**

Ebben az évben ezt a tevékenységet 3 osztályterem-színházi játékunkkal folytattuk. A 14-18 éveseknek szóló Tamás könyve és a 8-12 éveseknek szánt Oszkár és Rózsa mami című, két tanóra időtartamú előadásnak része az előkészítő és/vagy feldolgozó drámajáték. Előbbiben a produkcióban játszó színészek közösen irányítják a drámajátékot, utóbbiban egy, a produkcióban nem játszó, nagy drámapedagógiai tapasztalattal rendelkező társulati tagunk vezeti azt. A Tamás Könyve 19, az Oszkár és Rózsa mami 21 alkalommal került közönség elé.

A 6-8 éveseknek szánt, 45 perces Szent Márton köpenye című játék részeként a „képmutogató” történetet követő foglalkozáson a gyerekek a papírszínházzal ismerkedhettek meg. (28 alkalom)

Mindez összesen 68 alkalom.

**Összegzés**

**Változatlan módon, változatlan helyen kiegyensúlyozottan működtünk. Az új munkatársak beépítése a bábszínház munkájába sikeresnek mondható, s ez biztató lehet az elkövetkező évek szempontjából.**

**A MESEBOLT BÁBSZÍNHÁZ ELŐADÁSAI 2018.**

|  |  |  |
| --- | --- | --- |
| **SAJÁT** | előadásszám | nézőszám |
| **A császár új ruhája** | **12** | **1705** |
| A földimalac aki semmiben sem volt biztos | 5 | 479 |
| **A hazudós egér** | **48** | **4313** |
| Ágoston, avagy egér a felhők között | 30 | 3026 |
| **Ármányos puncspancs** | **2** | **179** |
| Az égigérő fa | 3 | 259 |
| Az elvarázsolt testvérek | 6 | 2308 |
| Baltasar Espinosa utolsó üdülése és üdvözülése | 2 | 170 |
| Batu-tá kalandjai | 22 | 1602 |
| **Estimese** | **14** | **1056** |
| Kicsibácsi és Kicsinéni (meg az Imikém) | 4 | 402 |
| **Körhinta** | **9** | **394** |
| Minden egér szereti a sajtot | 12 | 1466 |
| **Oszkár és Rózsa mami** | **21** | **583** |
| Papírvarázs | 20 | 897 |
| **Pöttöm Panna** | **28** | **2289** |
| Rumcájsz | 30 | 3397 |
| Szent Márton köpenye | 28 | 673 |
| Tamás könyve | 19 | 569 |
| **Történetek a Kutyusról meg a Cicusról** | **16** | **1392** |
| Vackor az óvodában | 11 | 746 |
| Vásártér | 4 | 140 |
| Vitéz László - az elásott kincs | 4 | 378 |
|  | 350 | 28423 |
|  |  |  |
| **VENDÉG** | előadásszám | nézőszám |
| A három kismalac - Ziránó Színház | 2 | 153 |
| A székely menyecske meg az ördög | 1 | 44 |
| Babszem Jankó - Ziránó Színház | 1 | 57 |
| Farsangoló - Zabszalma Együttes | 1 | 100 |
| Ha nem mondod el, ki fogja tudni? - Teatr Baj, Varsó | 2 | 244 |
| Ide-oda- Griff Bábszínház | 2 | 157 |
| Szekrénymesék - Ziránó Színház | 1 | 22 |
|  | 10 | 777 |
|  |  |  |
| ÖSSZESEN | 360 | 29200 |
|  |  |  |
|  |  |  |
| átlagos nézőszám | | 81 |
|  |  |  |
|  |  |  |
|  | előadásszám | nézőszám |
| Szombathely | 241 | 18128 |
| Vas megye települései | 84 | 6020 |
| Más megye | 30 | 4504 |
| Külföld | 5 | 548 |
|  | 360 | 29200 |
|  |  |  |
|  |  |  |
| Bérletek | létszám |  |
| Mesebolt bérlet-tavasz | 1830 |  |
| Oladi Meseszínházi bérlet - 2017/18 | 192 |  |
| Kamasz bérlet - 2017/18 | 144 |  |
| Vasi mesebérlet 2017/18 | 710 |  |
| Mesebolt bérlet-ősz | 1753 |  |
| Oladi Meseszínházi bérlet - 2017/18 | 60 |  |
| Kamasz bérlet - 2017/18 | 83 |  |
| Vasi mesebérlet 2017/18 | 670 |  |
|  | 5442 |  |

**A 2019. évi munka terve**

**Előrebocsájtanám, hogy egy kicsit hasonló helyzetet érzékelek a 2019. évi munkaterv készítésekor, mint az előző évben. Az esztendő előadásainak s ezek alkotóinak egyeztetésekor nem ismertük sem a városi költségvetést, sem az életünket jelentősen befolyásoló TAO-t pótló többlettámogatás mértékét. Ezen ismeretek nélkül nehéz a tervezés, de mi úgy tettünk, mintha az előzetesen kalkulált, s elfogadásra beadott összegek rendelkezésünkre állnának.**

1. **Kapcsolattartás a fenntartóval, pénzügyi tervezés**

Központi támogatásunk a tavalyihoz képest 3.000.-Ft-tal emelkedett. Fenntartói támogatásunk alakulásáról a bevezetőben megfogalmazottak okán nem tudok konkrét számokkal élni. Jelen pillanatban csak az általunk elkészített költségvetés-tervezet áll rendelkezésünkre. Tervezetünkben a kötelező bérelemeken és az igazgatói béremelésen kívül plusz támogatási igénnyel nem éltünk. Mindent a tavalyi esztendő tényszámai alapján állapítottunk meg. Bevételi tervünket a tavalyi szinten tartottuk.

A tervezett előadások megvalósítása érdekében – az elmúlt évekhez hasonlóan – pályázati forrásokat is találnunk kell. Több, kormányzati szinten elhatározott és megfogalmazott többlettámogatási lehetőség korvonalazódik, melyeknek szabályozási, elosztási mikéntjét még nem ismerjük. Ezek alapvetően többlettevékenységhez kapcsolódó támogatási formák lesznek - jelenlegi tudásunk szerint.

1. **Tárgyi feltételek**

Változással nem számolunk, annak ellenére sem, hogy sok munkával elkészítettünk egy tervezetet az egyetem D-épületére. Ennek az elhelyezési tervnek az elindítása jelentősen befolyásolná a munkatervben meghatározott terveket.

1. **Egyéb feltételek**

A műszaki területen folyamatosan jelenlévő létszámhiány folyamatos egyeztetést, nagy odafigyelést és előre tervezést igényel.

A kapcsolattartásért, koordinálásért felelős: Kiss Béla

1. **Társulatépítés, előadások**

Folytatjuk a csapatépítést, a társulat megújítását. Túl vagyunk a szokásos évi személyes szerződtetési beszélgetéseken. Ezek alapján látható, hogy egy újabb meghatározó színészünk megy el, azaz Gyedre megy. Az ő pótlásáról a tavasz végéig döntök, amikor is pontosan látjuk a bemutatandó darabok szereposztási igényeit. Ha szerződtetésre kerül sor, akkor is csak olyan színész jöhet szóba, akire több éven keresztül számítani lehet. Továbbra is szükséges a művészeti tanácsadó, Veres András bábrendező jelenléte, akivel közösen építjük fel az évad dramaturgiai terveit.

Fontos lenne, hogy a bábszínház műszaki létszámát is fejleszteni tudjuk, de sajnos erre reális lehetőséget nem látok. Az is látható, hogy a pedagógusok felé új kapcsolati formákat, egy új minőségű párbeszédet kell kialakítani, s ehhez munkatársra van szükség. Ezt az elkövetkező időszakban pályázati pénzből kívánjuk finanszírozni.

**2019. tavaszi bemutatói**

1. **Holle anyó (**A 2011-ben bemutatott előadás felújítása új szereposztással.)

* A Grimm-testvérek meséje nyomán írta: Veres András
* rendező: Veres András
* tervező: Boráros Szilárd
* zeneszerző: Takács Dániel
* szereplők: Császár Erika, Gyurkovics Zsófi, Kovács Bálint, Varga Bori
* bemutató: 2019. február 3.

1. Oscar Wilde: **A boldog herceg**

* rendező: Jeles András
* díszlettervező: Perovics Zoltán
* báb- és jelmeztervező: Bánki Róza
* zeneszerző: Szőke Szabolcs
* szereplők: Császár Erika, Fritz Attila, Gyurkovics Zsófia, Kovács Bálint, Kosznovszky Márton, Kőmíves Csongor, Varga Bori, Gelányi Bence mv., Janicsek Péter mv.
* bemutató: 2019. március 29

1. Szálinger Balázs**: Királyok könyve I-II. (Történetek a Honfoglalásról és Szent Istvánról)** - osztályterem-színházi előadás kisiskolásoknak

* rendező: Kovács Géza
* tervező: Trifusz Péter
* Zene: Aranyalma Páros (Vaskó Zsolt, Gebri Bernadett)
* játékmesterek és szereplők: Kosznovszky Márton, Kőmíves Csongor
* bemutató: 2019. április 1-4.

1. Hanna Januszewska: **A gyáva kistigris (**A 2012-ben bemutatott előadás felújítása új szereposztással.)

* rendező: Kovács Petra
* tervező: Boráros Szilárd
* zeneszerző: Novák János
* szereplők: Gyurkovics Zsófia, Kovács Bálint, Kosznovszky Márton, Varga Bori
* bemutató: 2019. május 12.

**2019. őszi bemutatói**

1. Szálinger Balázs: **Királyok könyve III-IV. (Történetek Szent Lászlóról és III. Béláról)** - osztályterem-színházi előadás kisiskolásoknak

* rendező: Kovács Géza
* tervező: Trifusz Péter
* zene: Aranyalma Páros (Vaskó Zsolt, Gebri Bernadett)
* játékmesterek és szereplők: Gyurkovics Zsófia, Fritz Attila,
* bemutató: 2019. szeptember.

1. Michael Ende: **Ilka titka**

* rendező: Veres András
* tervező: Rumi Zsófia
* zeneszerző: Kiss Dávid
* játssza: Varga Bori
* bemutató: 2019. szeptember

1. Peter Bichsel-Szabó Borbála: **Én vagyok én, te vagy te**

A 2013-ban színpadra állított előadás felújítása

* rendező: Veres András
* Tervező: Mátravölgyi Ákos
* Zeneszerző: Gyulai Csaba
* játssza: Kovács Bálint
* bemutató: 2019. szeptember

1. Galuska László Pál: **A háromágú tölgyfa tündére**

* rendező: Kovács Géza
* tervező: Trifusz Péter
* zene: Takács Dániel
* dramaturg: Khaled-Abdo Szaida
* szereplők: Császár Erika, Fritz Attila, Gyurkovics Zsófia, Kosznovszky Márton, Varga Bori
* bemutató: 2019. október

1. Sven Nordquist: **Petson és Findusz**

* rendező: Kovács Petra
* tervező: Takács Lilla, Wunder Judit
* bábszínpadra alkalmazta, dramaturg: Khaled-Abdo Szaida
* szereplők: Gyurkovics Zsófia, Fritz Attila, Kovács Bálint, Kosznovszky Márton
* bemutató: 20019. november

2020. tavaszi bemutatói

Egy később egyeztetett mű

rendező: Szenteczki Zita

bemutató: 2020.február 22.

**Tengerecki Pál** (munkacím) – bábelőadás Tamkó Sirató Károly verseiből

rendező-dramaturg: Veres András

tervező: Rumi Zsófi

szereplők: teljes társulat

bemutató: 2020.március 28.

**Paulik Móni-Vincze Zsuzsa: Lili és a bátorság**

rendező: Somogyi Tamás

tervező: Boráros Szilárd

szereplők: 5 fő

bemutató: 2020. május 2.

.

**Tervezett felújítások:**

Gimesi Dóra: **Tíz emelet boldogság** – a Budapest Bábszínházzal közös előadás

Peter Bichsel – Szabó Borbála: **Én vagyok én, te vagy te**

**Ti-Ti-Tá** – pöttöm színházi előadás

Új szereplő: Varga Bori + 1 fő

**Tamás könyve** – osztályterem-színházi előadás középiskolásoknak

Új szereplő: Varga Bori

**Trója** – osztályterem-színházi előadás középiskolásoknak

Új szereplő: Kosznovszky Márton

**Műsoron tartott előadások:**

1. óvodásoknak, kisiskolásoknak szóló előadások:

Kormos István: Vackor az óvodában

Kormos István: Az égigérő fa

Dániel András: Kicsibácsi és Kicsinéni (meg az Imikém)

Urbán Gyula: Minden egér szereti a sajtot

Batu-tá kalandjai

Václav Čtvrtek: Rumcájsz

Jevgenyij Svarc: Az elvarázsolt testvérek

Parti Nagy Lajos: A császár új ruhája

Lázár Ervin: A hazudós egér

Kolozsi Angéla: Pöttöm Panna

Josef čapek: Történetek a Kutyusról meg a Cicusról

Michael Ende: Ármányos puncspancs

1. Ifjúsági ill. felnőtteknek szóló előadások

Baltasar Espinosa utolsó üdülése és üdvözülése

1. Pöttöm színházi előadások:

Papírvarázs

Körhinta

1. osztályterem-színházi előadások- foglalkoztató játékok

Szent Márton köpenye

1. **Műsorszolgáltatás**

Ebben az esztendőben mindkét félévben alapvető célunk hogy megállítsuk a bérletes létszám csökkenését, és ha lehetséges az őszi időszakban szélesítsük vidéki és szombathelyi bérleteseink körét.

Bérletsorozatok Előkészítése: Kovács Géza

A szervezőmunka koordinálása: Prikazovics Ferenc

Bérletsorozatok lebonyolítása: Trifusz Ádám

Pénzügyi előkészítés, lebonyolítás: Nyulné Szaller Anita

Határidő: január-február, április-május, szeptember

Folytatjuk csecsemőszínházi előadásainkat, s a bölcsődei vendégjátékokat is.

Felelős: Trifusz Ádám, Prikazovics Ferenc

Határidő: folyamatos

Folytatjuk és megerősítjük az osztályterem-színházi előadásainkat, foglalkoztató játékaink forgalmazását.

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

A bevételi kötelezettségek teljesítése szempontjából továbbra is fontos a megyén belüli- és kívüli előadások szervezése. Kiemelt feladat ezek számának növelése, a kialakult kapcsolatok életben tartása, új kapcsolatok létesítése. Ennek érdekében együttműködünk az NMI Művelődési Intézet Nkft. Vas Megyei Irodájával.

Előkészítés: Kovács Géza, Prikazovics Ferenc

Kapcsolattartás:: Trifusz Ádám

Határidő: folyamatos

Cél, hogy több előadásunkkal is szerepeljünk más városok, más színházak gyermekszínházi sorozatában. A vendégjátékok több napon át zajlanak.

Felelős: Trifusz Ádám, Prikazovics Ferenc

Határidő: folyamatos

Folytatjuk a Könyvtárral közös kistelepülési előadássorozatunkat. A koordinálásba külső szervezőt is bevonunk.

Kapcsolattartás: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Tavaszi bérletsorozatunkban vendégül látjuk a Ziránó Színházat, mellyel évek óta folyamatos és kiemelkedő az együttműködésünk.

Előkészítés: Trifusz Ádám

Technikai lebonyolítás: Tóth Gusztáv, Kiss Béla

Pénzügyi lebonyolítás: Nyulné Szaller Anita

1. **Fesztiválok**

DESZKA Fesztivál

Helyszín: Debrecen

Időpont: 2018. április 6.

Előadás: A császár új ruhája

Előkészítő: Trifusz Ádám

Technikai lebonyolító: Tóth Gusztáv, Kiss Béla

Pénzügyi lebonyolító: Nyulné Szaller Anita

A határon túli fesztiválokon való részvétel továbbra is fontos. A jelentkezések folyamatosak.

Eddig leadott jelentkezések:

Białystok, Lengyelország - Puppets' Metamorphoses

Időpont: 2019. június 15-22.

Előkészítő: Trifusz Ádám

Technikai lebonyolító: Tóth Gusztáv

Pénzügyi lebonyolító: Nyulné Szaller Anita

Selmecbánya

Időpont:

Előkészítő:

Technikai lebonyolító:

Pénzügyi lebonyolító:

A 2019/20-as évadra szervezett fesztiválokról még nincs információnk.

1. **Együttműködések, partnerkapcsolatok, egyéb tevékenység**

Együttműködést kezdeményezünk – Dr. Fűzfa Balázs segítségével – a Marosvásárhelyi Művészeti Egyetem Magyar Művészeti Karával. Az idei terv egy vendégjáték megvalósítása külső forrás bevonásával, a későbbi munkakapcsolat lehetőségeinek felmérése, előkészítése.

Szakmai kapcsolattartás, szakmai koncepció: Kovács Géza

A pályázati forrás előteremtése: Prikazovics Ferenc

Kapcsolattartás: Trifusz Ádám

Technikai előkészítés és lebonyolítás: Tóth Gusztáv

Pénzügyi lebonyolítás: Nyulné Szaller Anita

Újszerű együttműködést tervezünk a Griff Bábszínházzal. A 2019/20-as évadban a két színház helyi bérletsorozatának 1-1 előadása a másik színház vendégjátékával valósul meg.

A Zalaegerszegre ajánlott előadásunk: A hazudós egér

A Zalaegerszegről fogadott előadás: egyeztetés alatt

Tervezett előadásszám: 10-13.

2018-ban elindult a Selmecbányára történő meghívásunk előkészítése. Ez a település 2019-ben Szlovákia Kulturális Fővárosa. , A meghívás megtörtént, bekerültünk a programba. Szeptemberben felnőtteknek szóló passiónkat mutatjuk be (Baltasar Espinosa utolsó üdülése és üdvözülése).

Előkészítés: Trifusz Ádám, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

A Szombathelyi Áldozatsegítő Központtal együttműködve egy, a gyermekbántalmazásokkal kapcsolatos prevenciós projekt előkészítése a Lili és a bátorság című bemutatónk kapcsán.

Felelős: Kovács Géza

Az elsősorban Vas megye településeinek szánt tematikus, több korosztálynak szóló színházi napok előkészítése, a NMI Művelődési Intézet Nkft. Vas Megyei Irodájával együttműködve egy mintaprojekt előkészítése.

Koncepció: Kovács Géza

Kapcsolattartás: Trifusz Ádám, Prikazovics Ferenc

Ha a szervezők fenntartják felkérésüket, fellépünk a Városi Gyermeknapon és a Savaria Történelmi Karneválon.

Felelős: Kovács Géza, Prikazovics Ferenc

Időpont: 2018. május 25. ill. augusztus 23-25.

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Folytatjuk a szeptemberi évadnyitó Hang-Tér-Kép című családi programot. Megvizsgáljuk egy esetleges új helyszín lehetőségét.

Időpont: 2019. szeptember 9.

Előkészítés: Kovács Géza, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Módszertani tevékenység, egyéb rendezvények

Továbbra is segítséget adunk a produkciók iskolai-óvodai feldolgozásához, a látottaknak a napi oktató munkában való felhasználásához.

Felelős: Prikazovics Ferenc, Trifusz Ádám

Határidő: folyamatos

Előadásainkhoz – ha szükséges – előkészítő és feldolgozó drámapedagógiai foglalkozásokat szervezünk külső drámapedagógus bevonásával.

Felelős: Prikazovics Ferenc, Trifusz Ádám

Határidő: folyamatos

Ingyenes bábos oktatási projektet indítunk pedagógusoknak, szülőknek, nagyszülőknek, tanító szakos hallgatóknak. A projekt során az érdeklődők 5 találkozásban ismerkedhetnek meg a bábszínház történetével, technikáival, zeneiségével és a bábkészítéssel.

(Ennek feltétele, hogy sikerüljön pályázati forrásból biztosítani ennek anyagi fedezetét.)

Felelős: Kovács Géza, Prikazovics Ferenc

Szakmai vezető: Kovács Petra

Projekt menedzser: Meskó Krisztián

Pénzügyi lebonyolító: Nyulné Szaller Anita

Színházunk tagjai több vers- és mesemondó verseny ill. művészeti fesztivál zsűrijének munkájában vesznek részt.

A koordinálásért felelős: Prikazovics Ferenc

Határidő: folyamatos

PR tevékenység

Rendszeres, naprakész információval látjuk el internetes oldalunkat, bővítjük hírlevelünk címzettjeinek körét. Fenntartjuk a helyi médiumokkal ill. az internetes programportálokkal meglévő jó kapcsolatunkat, ezeket erősítjük, jelenlétünket a különböző orgánumokban megpróbáljuk az előző évi szinten tartani, esetleg növelni. A városban minden fontosabb rendezvényünkről, bemutatónkról plakátokat helyeztetünk el.

Felelős: Trifusz Ádám

Határidő: folyamatos

Továbbra is külön figyelmet fordítunk az oktatási intézményekkel való személyes kapcsolattartásra, a meglévő kapcsolatok erősítésére, újak kialakítására. Programtábláink anyagát havonta frissítjük. Működtetjük speciális facebook csoportjainkat.

Felelős: Trifusz Ádám

Határidő: folyamatos

A városi oktatási intézmények vezetőivel és pedagógusaival szakmai találkozókat, beszélgetéseket, tapasztalatcseréket szervezünk. Összesen 10-15 intézménybe kívánunk eljutni.

Felelős: Trifusz Ádám, Prikazovics Ferenc, Kovács Géza

Határidő: folyamatos

A korábbi évek gyakorlatának megfelelően kikérjük a látott előadásokkal kapcsolatban az iskolák, óvodák, művelődési házak vezetőinek, szervezőinek, a gyerekeket kísérő pedagógusoknak a véleményét.

Felelős: Trifusz Ádám, Prikazovics Ferenc

Határidő: folyamatos, kiemelten május–június

Produkcióinkról részletes sajtóanyagot készítünk, a bemutatók előtt sajtótájékoztatót szervezünk.

Felelős: Trifusz Ádám,

Határidő: folyamatos

Szombathely, 2019. április 1.

Kovács Géza

igazgató

A munkatervben foglaltakat megismertem:

Császár Erika

A Közalkalmazotti Tanács elnöke

Jóváhagyta Szombathely Megyei Jogú Város Önkormányzata Jogi- és Társadalmi

Kapcsolatok Bizottsága ……../2019.(……..) számú határozatával.

Szombathely, 2019. ………………